
Mlango  wa  Zakat 


Sadaka  ya  ku  jitolea 


Sadaka  ya  kujitolea 

Ni  kinachotolewa  kwa  lengo  la 
kujikurubisha  kwa  Mwenyezi  Mungu 
pasina  kuwa  ni  lazima. 


Na  kwa  maana  hii  inatolewa  zawadi  na  mfano 
wake  kuwa  ni  katika  mambo  yanayotolewa  kwa 
lengo  la  kuzidisha  mapenzi,  hivyo  basi  vitu  hivi 
haviingii  katika  vinavyoitwa  sadaka  maalumu 
zilizowekwa  na  hukumu  za  sheria. 

Hukumu  ya  sadaka  ya 
kujitolea 

Sadaka  ya  kujitolea  ni  yenye  kupendekezwa 
kwa  wakati  wowote  ule,  na  hasaa  ikiwa  ni  wakati 
unaohitajia  kitu,  na  imehimizwa  katika  Qur’an  na 
sunnah  ya  Mtume  -|§  miongoni  mwayo  ni: 

•  Maneno  ya  Mwenyezi  Mungu  iSfi:  {  Ni  nani 

atakaye  mkopesha  Mwenyezi  Mungu  mkopo 
mwema  ili  Mwenyezi  Mungu  Amzidishie 

mzidisho  mwingi}  (Al-Baqarah:  245). 

•  Kutoka  kwa  Abu  Hureirah  radhi  za  Mwenyezi 

Mungu  zimfikie  asema:  Amesema  Mtume  «|§: 
(Atakayetoa  sadaka  ya  tende  nzuri  alizozichuma 
kwa  kichumo  kizuri  cha  halali  -  na  Mwenyezi 
Mungu  hakubali  ila  kizuri  -  hakika  Mwenyezi 
Mungu  anakubali  sadaka  hii  kwa  Mkono  wa 
kulia,  kisha  anamkuzia  mwenyewe,  kama  vile 
anavyokuza  mmoja  wenu  ndama  wa  farasi 
wake  -  mpaka  inakuwa  mfano  wa  jabali) (1). 

•  Mtume  J|§  amemuhisabu  mwenye  kuficha  sadaka 

anayotoa  miongoni  mwa  watu  saba  watakao 
finikwa  na  kivuli  cha  Mwenyezi  Mungu,  siku 

(1)  Imepokewa  na  Bukhari  na  Muslim. 


Yaliy  omo 

Maana  ya  sadaka  ya  kujitolea 
Hukumu  ya  sadaka  ya  kujitolea 
Adabu  za  sadaka  ya  kujitolea 
Adabu  za  lazima 
Adabu  zinazopendekezwa 
Faida  za  sadaka  ya  kujitolea 
Faida  zinazorudi  kwa  mwenye  kutoa 
Faida  zinazorudi  kwa  jamii 


ambayo  hakuna  kivuli  isipokua  kivuli  Chake 
(Na  mtu  aliyetoa  sadaka  akaificha,  hata  mkono 
wake  wa  kushoto  usijuwe  kilichotolewa  na 
mkono  wa  kulia) (2). 


(2)  Imepokewa  na  Bukhari  na  Muslim. 

(3)  Imepokewa  na  Tirmidhi. 

Sadaka  ya  kujitolea 


Adabu  za  sadaka  za 
kujitolea 

1.  Adabu  za  lazima 

A)  Kufanya  kwa  ajili  ya  Mwenyezi  Mungu  M 
(Ikhlaas)  -  Anatoa  Zaka  kwa  lengo  la  kutaka 
radhi  ya  Mwenyezi  Mungu,  sio  kwamba 
aonekane  au  atajwe  vizuri  na  watu. 

B)  Kujiepusha  na  kujisifu  (kwamba  ni  mtoaji) 
na  kuudhi  watu  (kwa  kutoa  kwake)  kwa  kauli 
ya  Mwenyezi  Mungu  Jfe:  {  Enyi  mlioamini! 
Msiharibu  sadaka  zenu  kwa  masumbulizi  na 

Udhia}  (Al-Baqarah:  264). 

2.  Adabu 

zinazopendekezwa. 

A)  Inapendekezwa  kwa  muislamu  kutoa  sadaka 
kwa  wanaohitajia  miongoni  mwa  jamaa  zake 
ambao  sio  jukumu  lake  kuwalisha,  kama  vile 
ami  zake,  na  wajomba  zakle,  na  mke  kumpa 
mumewe  aliyefakiri,  na  wengineo,  na  hivi  ni 
bora  kuliko  kuwapa  sadaka  watu  wasiokuwa 
hawa,  Anasema  Mwenyezi  Mungu  (s.w): 
“Yatima  aliye  jamaa  (na  asiyekuwa  jamaa)”(Ai- 
Baiad:  i5).  Na  katika  Hadith:  (Hakika  ya  sadaka 
kwa  masikini  ni  sadaka,  na  kwa  jamaa  yako  ni 

mambo  mawili:  sadaka  na  kuunganisha  kizazi) 

(i) 

B)  Kuchagua  katika  mali  yake  mali  iliyohalali, 
nzuri,  yanayompendeza  nafsiyake.  Anasema 
Mwenyezi  Mungu  5fe:  {Hamtoweza  kuufikia 
wema  (khasa)  mpaka  mtoe  katika  vile 
mnavyovipenda}  (Aali  Imran:  92) 


(1)  Imepokewa  na  Nasaai. 


C)  Kufanya  siri  katika  kuitoa;  kwa  kuwa  hivi 
ndio  karibu  zaidi  na  Ikhlas,  na  ni  mbali  sana 
na  kuonesha  watu  na  kutaka  kusifiwa,  na  ni 
karibu  zaidi  katika  kumkirimu  fakiri,  Anasema 
Mwenyezi  Mungu  Jfe:  {Mkizidhihirisha  sadaka 
ni  vizuri,  na  mkizificha  mkawapa  mafakiri  kwa 
siri  basi  hivyo  ni  kheri }  (Ai-Baqarah:  271).  Na  ikiwa 
katika  kuitoa  kwa  kuonekana  kuna  maslahi, 
kama  vile  watu  kuiga  kutoa,  na  kuwatia  moyo 
waliohudhuria,  basi  inapendekezwa  kuitoa 
wazi,  pamoja  na  kuchunga  muislamu  niya  yake 
nakuilazimsha  juu  ya  ikhlas 

Kutoa  sadaka  anayoweza  hata  kama  ni  kidogo 
sana,  amesema  Mtume  j§§:  (Uogopeni  moto  japo 
kwa  ubali  wa  tende) (2). 

Faida  za  sadaka  za 
kujitolea 

Kwanza:  Faida  zinazorudi 
kwa  mtu  mwenyewe. 

1.  Kusafisha  nafsi,  Amesema  Mwenyezi  Mungu 
iSfe:  { Chukua  sadaka  katika  mali  zao,  uwasafishe 
na  kuwatakasa  kwa  ajili  ya  hizo  (sadaka  zao)  } 

(Tawba:  103). 

2.  Kumuiga  Mtume  «§§,  kwani  miongoni  mwa 
tabia  zake  ni  utoaji  na  ukarimu,  na  alikuwa 
akitoa  sana  kiasi  cha  kuwa  haogopi  ufukara, 
na  akimwambia  Bilal:  (Toa  ewe  Bilal,  wala 
usiogope  kwa  Mwenye  Arshi  (Allah  SW) 
kupungukiwa ) (3). 

3.  Mwenyezi  Mungu  atamlipa  chochote 
alichokitoa,  na  atanyanyuliwa  daraja  mwenye 
kutoa,  kwa  kauli  ya  Mwenyezi  Mungu  kwa 
hili:  {  Na  chochote  mtakachotoa,  basi  Yeye 
Atakilipa,  Naye  ni  M’bora  wa  wanaoruzuku} 

(Saba:  39). 


(2)  Imepokewa  na  Bukhari. 

(3)  Imepokewa  na  Al-Bazzar. 

Mlango  wa  Zakat 


4.  Kusafishwa  mali  kutokana  na  upuzi  wa  biashara,  kutoka  kwa  Qays  Ibn Abu  Gharaza  radhi  za  Mwenyezi 
Mungu  zimfikie  asema:  Tulikuwa  wakati  wa  Mtume  *§§  tukijiita  madalali (1).  Mtume  *§§  akatupitia  pale 
tulipokuwa  na  akatupa  jina  lililokuwa  bora  kuliko  hilo,  akasema:  (Enyi  wafanyi  biashara,  hakika 
uuzaji  unafwatiliwa  na  maneno  machafu  na  viapo,  basi  changanyisheni (2).  kwa  kutoa  sadaka) (3). 

5.  Kupata  malipo  mengi,  na  kusemehewa  madhambi  kwa  kauli  yake  Mtume  s§§:  “Atakayetoa  sadaka  ya 
tende  nzuri  alizozichuma  kwa  kichumo  kizuri  cha  halali  -  na  Mwenyezi  Mungu  hakubali  ila  kizuri  - 
hakika  Mwenyezi  Mungu  anakubali  sadaka  hii  kwa  Mkono  wa  kulia,  kisha  anamkuzia  mwenyewe, 
kama  vile  anavyokuza  mmoja  wenu  ndama  wa  farasi  wake  -  mpaka  inakuwa  mfano  wa  jabali) (4). 

6.  Kunufaika  Muislamu  na  sadaka  yake  ya  kuendelea  kwa  kupata  thawabu  baada  ya  kufa.  Imepokewa  na 
Abuhureirah  radhi  za  Allah  zimfikie  kutoka  kwa  Mtume  «§§  alisema:  ( Akifariki  mwanaadamu  matendo 
yake  yote  yanakatika  isipokuwa  mambo  matatu:  Sadaka  ya  kuendelea,  au  Ilimu  yenye  manufaa,  au 
Mtoto  mwema  anaye  muombea  mzazi  wake) (5). 

7.  Kutoa  sadaka  inazidisha  mali  na  kukuza,  na  kuonyesha  kushukuru  kwa  mja  juu  yanema  aliyo  pewa 
na  Mwenyezi  Mungu  ife  na  mwenye  kushukuru  ameahadiwa  kuzidishiwa  Asema  mwenyezi  Mungu 
{Mkishukuru  nitawazidishieni }  [ibrahim07] 

Pili:  Faida  inayorudi  kwa  jamii. 

1 .  Sadaka  inakamilisha  ujumbe  wa  Zaka  kwa  jamii. 

2.  Kupatikana  kule  kutoshelezana  na  kusaidiana  na  kupata  umakinifu  na  mapenzi  katika  jamii  ya 
kiislamu. 


(1)  Samaasira:  Madalali  Wanakusudiwa  wauzaji. 

(2)  Fashuubuhu:  Basi  zichanganyeni:  Kuamrisha  kuchanganyika  kwa  maana  wachanganye  mambo  yao  na  utoaji  wa  sadaka  ili  iwe  kafara  ya 
(kusafisha  makosa)  kwa  Kapitikana  baina  yao  mambo  ya  uongo  na  mengineo 

(3)  Imepokewa  na  Abu  Daud. 

(4)  Imepokewa  na  Bukhari  na  Muslim. 

(5)  Imepokewa  na  Muslim. 

